Kedves Érettségiző Tanítványaink!

Ezúton is tájékoztatunk Benneteket - a Kormány 119/2020. (IV. 16.) Korm. rendelete szerint- a 2020. május–júniusi érettségi vizsgákkal kapcsolatos legújabb és legfontosabb tudnivalókról:

* Az érettségi vizsgatárgyak **szóbeli és gyakorlati vizsgarészei** a vizsgaidőszakban **nem kerülnek megszervezésre.**
* A megfelelő fokú és típusú **nyelvvizsga-egyenértékűséget** a szóbeli vizsgarész teljesítése nélkül meg kell állapítani.
* Bármely vizsgatárgyból tett középszintű írásbeli vizsga esetén, ha **a vizsgázó írásbeli teljesítménye elérte a tizenkettő százalékot, de nem érte el a huszonöt százalékot**, a Vizsgaszabályzat 41. § (2) bekezdése szerint **szóbeli vizsgát tehet** (pl. matematikából).
* A vizsgaidőszakban **előrehozott**, valamint érettségi bizonyítvány megszerzése előtti szintemelő érettségi **vizsgák megszervezésére nem kerül sor**, a benyújtott vizsgajelentkezéseket az Oktatási Hivatal törli. Ez nem érinti a középiskola befejező évfolyamán tanulók szintemelő vizsgáit! Ha a végzős vizsgázó mégis töröltetni szeretné a szintemelő vizsgáját, akkor azt kérelmeznie kell.
* **A vizsgázó kérheti az elfogadott vizsgajelentkezésének törlését vagy megváltoztatását** az alábbiak szerint:
  + **a vizsgázó elfogadott vizsgajelentkezését törölni kel**l, ha a törlést kérelmezi a fogadó intézménynél,
  + a vizsgázó vizsgajelentkezését a fogadó intézmény a vizsgázó kérelmére **emelt szintről középszintre** módosítja,
  + a vizsgázó vizsgajelentkezését a vizsgázó kérelmére a fogadó intézmény **– kizárólag idegen nyelvből – középszintről emelt szintre módosítja.**

**FONTOS, hogy az érettségi vizsgajelentkezés módosítására vonatkozó kérelmet 2020. április 21-én, kedd éjfélig lehet benyújtani.** A határidő elmulasztása jogvesztő. A kérelemmel kapcsolatos hiánypótlásnak nincs helye**.** A módosítási kérelem benyújtásának módját külön tájékoztatóban részletezzük.

A Hivatal a vizsgadíjköteles vizsgák vonatkozásában 2020. május 4-ig a honlapján közzéteszi a törléssel, valamint változtatással összefüggésben – a vizsgadíj visszatérítésére, pótlólagos befizetésére vonatkozó részletes tájékoztatót.

* Az írásbeli vizsgákat lebonyolítását úgy kell megszervezni, hogy távolságtartási szabályt lehetőség szerint biztosítani kell, illetve egyazon helyiségben írásbeli vizsgát tevő vizsgázók létszáma nem haladhatja meg a 10 főt.
* Az írásbeli vizsgák ideje csak néhány általatok tantárgy esetében változik, ilyen például az olasz nyelv.
* Az első írásbeli vizsgahéten a kötelező érettségi vizsgatárgyak esetében a vizsgák kezdete 9 óra. (Tehát 8:30-ig kell megérkezni az intézménybe!)

*Kedves Végzősök!*

*Írásbeli vizsgátok biztonságos lebonyolítása érdekében minden tőlünk telhetőt megteszünk, a további részletekről, tudnivalókról pedig folyamatosan tájékoztatunk Benneteket!*

*Sikeres felkészülést kívánunk! Vigyázzatok magatokra!*

*Vezetőség*

**A 2020. évi május–júniusi írásbeli érettségi vizsgák ideje**

|  |  |  |  |
| --- | --- | --- | --- |
| **Emelt szintű írásbeli érettségi vizsga** | **Középszintű írásbeli érettségi vizsga** | **Időpont** | |
| magyar nyelv és irodalom | magyar nyelv és irodalom, | 9.00 | 2020. május 4. |
| matematika | matematika | 9.00 | 2020. május 5. |
| történelem | történelem | 9.00 | 2020. május 6. |
| angol nyelv | angol nyelv | 9.00 | 2020. május 7. |
| német nyelv | német nyelv | 9.00 | 2020. május 8. |
| kémia | kémia | 8.00 | 2020. május 12. |
| földrajz | földrajz | 14.00 | 2020. május 12. |
| biológia | biológia | 8.00 | 2020. május 13. |
| ágazati szakmai vizsgatárgyak | ágazati szakmai vizsgatárgyak | 8.00 | 2020. május 14. |
| --- | informatika | 8.00 | 2020. május 15. |
| ének-zene | ének-zene | 14.00 | 2020. május 15. |
| informatika | --- | 8.00 | 2020. május 18. |
| fizika | fizika | 8.00 | 2020. május 19. |
| vizuális kultúra | vizuális kultúra | 14.00 | 2020. május 19. |
| olasz nyelv | olasz nyelv | 14.00 | 2020. május 21. |
| **Egyéb határidők** | | | |
| Az emelt szintű írásbeli vizsgadolgozatok megtekintésének napjai | A középszintű írásbeli vizsgadolgozatok megtekintésének napjai |  | 2020.  május 28–29. |
| A vizsgadolgozat értékelésére vonatkozó észrevétel benyújtásának határideje | A vizsgadolgozat értékelésére vonatkozó észrevétel benyújtásának határideje | 16.00 | 2020. június 2. |
|  | E rendelet szerint megszervezhető középszintű szóbeli vizsgák lebonyolítása a vizsgabizottságok előtt. |  | 2020.  június 11–13.  június 15–16. |